# Jurnalul Oficial C 166A/1 iu

| | ISSN 1830-3668 |
| --- | --- |
| Jurnalul Oficial
  al Uniunii Europene | C 166A |
| | |
| Ediţia în limba română | Comunicări şi informări | Anul 511 iulie 2008 |

ISSN 1830-3668

Jurnalul Oficial

al Uniunii Europene

C 166A

Ediţia în limba română

Comunicări şi informări

Anul 511 iulie 2008

---

| Informarea nr. | Cuprins | Pagina |
| --- | --- | --- |
| | V   Anunțuri |
| | PROCEDURI ADMINISTRATIVE |
| | Comisie |
| 2008/C 166A/01 | Oficiul European de Luptă Antifraudă (OLAF) – Publicarea unui post vacant de director (Grad AD14) – OLAF A Investigații și operațiuni I [Articolul 29 alineatul (2) din Statutul funcționarilor] – COM/2008/10094 | 1 |

Informarea nr.

Cuprins

Pagina

V   Anunțuri

PROCEDURI ADMINISTRATIVE

Comisie

2008/C 166A/01

Oficiul European de Luptă Antifraudă (OLAF) – Publicarea unui post vacant de director (Grad AD14) – OLAF A Investigații și operațiuni I [Articolul 29 alineatul (2) din Statutul funcționarilor] – COM/2008/10094

1

| RO | |
| --- | --- |

RO

---

V Anunțuri

PROCEDURI ADMINISTRATIVE

Comisie

| 1.7.2008 | RO | Jurnalul Oficial al Uniunii Europene | CA 166/1 |
| --- | --- | --- | --- |

1.7.2008

RO

Jurnalul Oficial al Uniunii Europene

CA 166/1

---

Oficiul European de Luptă Antifraudă (OLAF)

Publicarea unui post vacant de director (Grad AD14)

OLAF A „Investigații și operațiuni I”

[Articolul 29 alineatul (2) din Statutul funcționarilor]

COM/2008/10094

(2008/C 166 A/01)

Cine suntem

Suntem Oficiul European de Luptă Antifraudă (OLAF). Lupta împotriva fraudei în detrimentul intereselor financiare ale Comunității Europene reprezintă un punct esențial pentru credibilitatea proiectului european. Prin urmare, toate instituțiile UE îi acordă o prioritate deosebită. OLAF este atât un serviciu de investigație, cât și Direcția Generală a Comisiei responsabilă cu definirea și punerea în aplicare a politicii antifraudă. Directorul general al OLAF beneficiază de independență statutară în conducerea investigațiilor în cazul suspiciunilor de fraudă și alte activități ilegale cu consecințe financiare asupra bugetului european. Atribuțiile de investigație independente ale OLAF se întind asupra tuturor instituțiilor și organelor UE, precum și asupra operatorilor economici care lucrează cu bugetul CE atât în statele membre, cât și în țări terțe. În afara activităților operaționale pentru care OLAF beneficiază de independență completă, acesta funcționează ca alte direcții generale în cadrul Comisiei în definirea și punerea în aplicare a politicilor în domeniul său de competență.

Rolul principal al Direcției A constă în conducerea de investigații în cadrul instituțiilor europene, al organelor și al altor agenții asupra cărora OLAF are competență, precum și în conducerea investigațiilor în cazul suspiciunilor de fraudă asupra acelor părți din bugetul UE care sunt direct administrate de Comisie. Obiectivele sunt detectarea și împiedicarea fraudei, corupției și altor activități ilegale care afectează interesele financiare ale Comunității Europene. Sub supravegherea directorului general, directorul „A” coordonează conducerea investigațiilor care duc la redactarea rapoartelor prezentate autorităților judiciare naționale și/sau autorităților disciplinare ale instituțiilor comunitare în vederea urmăririi penale și/sau a acțiunii disciplinare.

Direcția A este formată din patru unități, cuprinzând aproximativ 80 de angajați, în special investigatori specialiști provenind dintr-o varietate de medii profesionale, inclusiv foști ofițeri de poliție, auditori și procurori. Există două unități care se ocupă cu investigații în cadrul instituțiilor europene și al altor organe. Cea de-a treia unitate investighează frauda asupra programelor de cheltuieli ale Comisiei, în cadrul Uniunii Europene și în alte țări europene, în special în țările candidate, Balcani și fosta Uniune Sovietică. Cea de-a patra unitate investighează suspiciunile de fraudă asupra bugetului UE alocat ajutorului extern, inclusiv frauda asupra Băncii Europene de Investiții. Operațiunile Direcției A sunt sprijinite de unitățile de informații şi de unitățile juridice ale Direcției C, cât și de unitatea de gestionare a informației din cadrul Direcției D.

Ce propunem

Propunem postul de director responsabil cu furnizarea unei orientări strategice și cu gestionarea direcției. Acesta este un post cheie în cadrul OLAF, care tratează unele dintre probleme cele mai delicate ale instituțiilor europene cu profesionalism, independență, imparțialitate și rigurozitate. Provocările sunt menite să ducă la dezvoltarea ulterioară a activităților operaționale ale OLAF, în special în domeniile de activitate delicate și de mare risc, să combată frauda și corupția în cadrul instituțiilor și în sectorul cheltuielilor directe din cadrul bugetului, prin investigații eficiente și prin crearea de relații cu parteneri atât în cadrul instituțiilor, cât și în cadrul autorităților naționale, precum și să gestioneze resursele astfel încât să asigure realizarea obiectivelor stabilite.

Profilul căutat

Candidații trebuie să aibă:

| — | experiență dovedită în gestionarea personalului într-un mediu complex multidisciplinar și multicultural; experiența internațională poate constitui un avantaj; |
| --- | --- |

—

experiență dovedită în gestionarea personalului într-un mediu complex multidisciplinar și multicultural; experiența internațională poate constitui un avantaj;

| — | competențe deosebite de conducere, capacitatea de a motiva un personal specializat într-o varietate de domenii profesionale și având diverse naționalități; |
| --- | --- |

—

competențe deosebite de conducere, capacitatea de a motiva un personal specializat într-o varietate de domenii profesionale și având diverse naționalități;

| — | foarte bun spirit de discernământ și capacitate de a lucra în condiții de stres; |
| --- | --- |

—

foarte bun spirit de discernământ și capacitate de a lucra în condiții de stres;

| — | studii de drept aprofundate sau o licență pentru a practica dreptul; |
| --- | --- |

—

studii de drept aprofundate sau o licență pentru a practica dreptul;

| — | experiență semnificativă la un nivel superior în conducerea operațiunilor antifraudă, inclusiv experiență practică în anchetele penale și gestionarea acestora; |
| --- | --- |

—

experiență semnificativă la un nivel superior în conducerea operațiunilor antifraudă, inclusiv experiență practică în anchetele penale și gestionarea acestora;

| — | capacități de comunicare excelente, inclusiv abilitatea de a reprezenta oficiul la toate nivelurile, atât în cadrul instituțiilor, cât și în exteriorul acestora; |
| --- | --- |

—

capacități de comunicare excelente, inclusiv abilitatea de a reprezenta oficiul la toate nivelurile, atât în cadrul instituțiilor, cât și în exteriorul acestora;

| — | capacități excelente de a crea rețele, pentru a dezvolta relațiile OLAF cu partenerii operaționali din statele membre, țările terțe și organizațiile internaționale; |
| --- | --- |

—

capacități excelente de a crea rețele, pentru a dezvolta relațiile OLAF cu partenerii operaționali din statele membre, țările terțe și organizațiile internaționale;

| — | este necesară o cunoaștere foarte bună a limbii engleze și/sau franceze (cunoașterea altor limbi ar constitui un avantaj). |
| --- | --- |

—

este necesară o cunoaștere foarte bună a limbii engleze și/sau franceze (cunoașterea altor limbi ar constitui un avantaj).

Experiența la un nivel superior ca procuror sau judecător sau într-o poziție de conducere sau în cadrul unei organizații internaționale având funcții similare cu cele ale OLAF poate constitui un avantaj major.

Candidații trebuie:

| 1. | să fie cetățeni ai unuia dintre statele membre UE; |
| --- | --- |

1.

să fie cetățeni ai unuia dintre statele membre UE;

| 2. | să dețină o diplomă care permite accesul la studii postuniversitare; |
| --- | --- |

2.

să dețină o diplomă care permite accesul la studii postuniversitare;

| 3. | să aibă cel puțin 15 ani de experiență profesională postuniversitară la un nivel la care poate avea acces pe baza calificărilor menționate anterior; cel puțin 5 ani din experiența profesională menționată trebuie să fi fost dobândită într-o funcție de conducere la nivel înalt (1); |
| --- | --- |

3.

să aibă cel puțin 15 ani de experiență profesională postuniversitară la un nivel la care poate avea acces pe baza calificărilor menționate anterior; cel puțin 5 ani din experiența profesională menționată trebuie să fi fost dobândită într-o funcție de conducere la nivel înalt (1);

| 4. | să aibă o cunoaștere aprofundată a uneia dintre limbile oficiale ale Uniunii Europene și o cunoaștere satisfăcătoare a unei alte limbi oficiale. (Se atrage atenția candidaților asupra faptului că procedurile de selecție se vor desfășura doar în limbile engleză, franceză sau germană. Cum acest lucru ar putea avantaja vorbitorii nativi, aceștia din urmă vor fi testați, de asemenea, și într-una sau mai multe limbi străine.) |
| --- | --- |

4.

să aibă o cunoaștere aprofundată a uneia dintre limbile oficiale ale Uniunii Europene și o cunoaștere satisfăcătoare a unei alte limbi oficiale. (Se atrage atenția candidaților asupra faptului că procedurile de selecție se vor desfășura doar în limbile engleză, franceză sau germană. Cum acest lucru ar putea avantaja vorbitorii nativi, aceștia din urmă vor fi testați, de asemenea, și într-una sau mai multe limbi străine.)

Candidatul declarat câștigător va fi supus unei proceduri de verificare în materie de securitate, în cazul în care nu deține deja autorizația de securitate la un nivel corespunzător.

OLAF respectă politica privind egalitatea de șanse între bărbați și femei în domeniul recrutării și susține reconcilierea optimă între viața profesională și viața privată.

OLAF încurajează candidaturile în special din partea cetățenilor noilor state membre și din partea femeilor, deoarece ambele categorii sunt slab reprezentate în conducerea OLAF în prezent.

Independența și declarația de interese

Candidaților li se solicită să confirme disponibilitatea de a da o declarație a angajamentului lor de a acționa în mod independent, în interesul public, precum și o declarație a oricăror interese care le-ar putea afecta independența.

Numirea și condițiile de angajare

Directorul va fi selecționat și numit de Comisie conform procedurilor proprii de selecție și de recrutare. Se va întocmi o listă restrânsă a candidaților, cei incluși în aceasta urmând a fi convocați pentru un interviu de către Comitetul consultativ al Comisiei privind numirile și într-un centru de evaluare condus de consultanți externi din domeniul recrutării.

Salariile și condițiile de angajare sunt cele prevăzute în Statutul funcționarilor pentru funcționarii cu gradul AD14 ai Comunităților Europene.

Candidații trebuie să aibă în vedere condiția menționată în Statutul funcționarilor în cazul tuturor noilor angajați de a finaliza cu succes o perioadă de probă de nouă luni.

Recrutarea va avea loc la Bruxelles.

Procedura de depunere a candidaturii

Acest post vacant se publică odată cu o serie de alte posturi vacante pentru înalți funcționari. Candidații care doresc să-și depună candidatura pentru mai multe posturi trebuie să depună un dosar separat pentru fiecare post.

Înainte de depunerea dosarului de candidatură, verificați cu atenție dacă îndepliniți toate criteriile de eligibilitate, în special cele privind tipurile de diplome și experiența profesională solicitată.

Dacă doriți să candidați, trebuie să vă înscrieți prin internet, la adresa: http://ec.europa.eu/dgs/personnel_administration/seniormanagementvacancies/CV_Encadext/index.cfm

și să urmați instrucțiunile privind diferitele etape ale procedurii de selecție.

Este responsabilitatea dumneavoastră să finalizați înscrierea online în timp util (2). Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conexiune la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată ce termenul-limită pentru efectuarea înregistrării va fi expirat, nu veți mai putea efectua acest lucru.

După finalizarea înscrierii online, veți observa pe ecran un număr de înregistrare pe care trebuie să îl notați – acesta va fi numărul de referință personal în toate aspectele privind candidatura dumneavoastră. În momentul obținerii acestui număr, procesul de înscriere este finalizat – este confirmarea faptului că am înregistrat informațiile introduse de dumneavoastră.

În cazul în care nu primiți un număr, candidatura dumneavoastră nu a fost înregistrată!

Vă atragem atenția asupra faptului că trebuie să aveți o adresă de e-mail. Aceasta va fi folosită pentru a vă identifica înscrierea.

Va trebui să atașați formularului dumneavoastră de înscriere un curriculum vitae în format word sau pdf și să introduceți, online, o scrisoare de motivație (maximum 8 000 de caractere). Atât curriculum vitae, cât și scrisoarea trebuie redactate în engleză, franceză sau germană.

Vă atragem atenția asupra faptului că nu este posibilă urmărirea evoluției candidaturii dumneavoastră introdusă online. Direcția generală care efectuează recrutarea vă va contacta referitor la stadiul candidaturii dumneavoastră.

Dacă aveți un handicap care vă împiedică să vă înregistrați online, puteți solicita – de preferat, prin e-mail:

   (3)
  – versiunea în format hârtie a formularului, pe care trebuie să o completați, semnați și transmiteți prin e-mail sau prin scrisoare recomandată, având data poștei anterioară termenului-limită pentru procesul de înregistrare. Orice corespondență ulterioară dintre dumneavoastră și Comisie va fi purtată prin intermediul poștei.

Va trebui să atașați formularului de înscriere un certificat care să ateste handicapul dumneavoastră, emis de un organism autorizat. De asemenea, va fi necesar să specificați pe o foaie de hârtie separată orice măsuri speciale pe care le considerați necesare pentru a vă facilita participarea la procesul de selecție.

În cazul în care aveți nevoie de multe informații și/sau întâmpinați probleme tehnice, vă rugăm să trimiteți un e-mail la următoarea adresă: ADMIN-MANAGEMENT-ONLINE@ec.europa.eu

Data-limită

Data-limită pentru înscriere este 29 iulie 2008. Înscrierea online nu va fi posibilă după ora 12.00, ora Bruxelles-ului.

---

(1)  În CV-urile lor, candidații ar trebui să indice, cel puțin pentru cei 5 ani pe parcursul cărora a fost dobândită experiența de conducere: (1) titlul și rolul în pozițiile de conducere deținute, (2) numărul de angajați subordonați în cadrul acestor funcții deținute, (3) dimensiunea bugetelor gestionate și (4) nivelele ierarhice superioare și inferioare postului candidatului, precum și numărul de posturi de același nivel ierarhic cu cel al candidatului.

(2)  Până la data de 29.7.2008, ora 12.00 ora Bruxelles-ului.

(3)  ADMIN-MANAGEMENT-ONLINE@ec.europa.eu. Comisia Europeană, Direcția Generală Personal și Administrație, Unitatea pentru organigramă și funcții de conducere, COM/2008/10094, MO34 5/119, B-1049 Bruxelles. Fax: 0032/2.29.55304.

---